Diari Oficial de la Generalitat Valenciana


Sumari del DOGV 4026, del 21-06-2001 (2001/5941)

Resolució del president executiu de l'Agència Valenciana del Turisme, de desistiment de recurs d'alçada interposat per la mercantil Viajes Conrad, SL.
------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5941


Organisme emissor
:   Agència Valenciana del Turisme

Tipus de document
:   Anunci

Resolució del president executiu de l'Agència Valenciana del Turisme, de desistiment de recurs d'alçada interposat per la mercantil Viajes Conrad, SL. [2001/X5941]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme de data 18 d'abril de 2001, que desestima el Recurs d'Alçada interposat per Viajes Conrad, SL, com a titular de Viajes Conrad, recaiguda en l'expedient sancionador 10/2000-V incoat a Viajes Conrad, SL, com a titular de Viajes Conrad, es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de maig de 2001.- El president executiu: Roc Gregori i Aznar.
  
Amb data 18 d'abril de 2001 el president executiu de l'Agència Valenciana del Turisme, ha dictat la resolució següent:
  
?Resolució del president executiu de l'Agència Valenciana del Turisme, per la qual es desestima el recurs d'alçada interposat per Viajes Conrad, SL, com a titular de Viajes Conrad.
  
Vist el recurs d'alçada interposat per la senyora Amparo Marqués Serneguet, en qualitat d'administradora única de la mercantil Viajes Conrad, SL, titular de Viajes Conrad, situat a Paterna (València), carrer del Castell núm. 10, contra la Resolució sancionadora del director de l'Àrea de Producte de l'Agència Valenciana del Turisme, de data 19 de juliol de 2000.
  
Fets
  
Primer. El director de l'Àrea de Producte de l'Agència Valenciana del Turisme, en la Resolució Sancionadora citada, va imposar a la recurrent, en virtut d'una reclamació formulada pel Centre Musical Paternense, la sanció de multa de tres-centes vint-i-cinc mil pessetes (325.000 PTA/1.953'29 euros), per infracció a la normativa turística consistent en no formalitzar el contracte per escrit del viatge combinat amb el dit Centre Musical amb els requisits que estableix la Llei 21/1995, de 6 de juliol reguladora dels Viatges Combinats, les circumstàncies de la qual consten en la Resolució i es donen per reproduïdes.
  
Segon. Contra la dita Resolució, la senyora Amparo Marqués Serneguet, en nom i representació de la mercantil Viajes Conrad, SL, en qualitat d'administradora única, va interposar recurs d'alçada en què sol·licitava que es deixara sense efecte la Resolució presa i s'eximira Viajes Conrad, SL de la sanció de multa de 325.000 pessetes, basant-se en les al·legacions que a continuació, i de forma succinta, s'exposen:
  
- Que al costat de l'anterior escrit d'al·legacions, presentat davant de l'Agència Valenciana de Turisme, s'adjuntava el contracte de viatge combinat en qüestió, contracte que podia tenir defectes formals però que no anul·laven la vinculació que aquest creava entre Viajes Conrad, SL, i el Centre Musical Paternense, amb drets i obligacions per a ambdues parts. La dita vinculació quedava demostrada pel fet que el Centre Musical Paternense basa la seua reclamació precisament en l'incompliment, segons el seu criteri, de les condicions descrites en el dit document, i en fa menció en la reclamació mencionada sota el terme «contracte».
  
- Que quedava patent que en cap moment va ser intenció de Viajes Conrad, SL, privar el Centre Musical Paternense d'elements de defensa a l'hora d'exercitar els seus drets, i va ser una sorpresa per a la societat que l'Agència Valenciana del Turisme no entrara a analitzar les queixes expressades en la reclamació i les seues consegüents al·legacions, i es limitara tan sols a constatar la no existència d'un document que tinguera tots els requisits formals per a ser considerat com un contracte de viatge combinat.
  
- Que sent una de les funcions de l'Agència Valenciana de Turisme i l'esperit de la Llei 21/1995, reguladora dels Viatges Combinats, la de vetllar pels drets de les persones usuàries d'una agència de viatges, no pareixia lògic que qüestionara la validesa d'un contracte que ambdues parts reconeixien com a vinculant, i menys que castigara les deficiències de tipus formal amb una multa tan elevada.
  
Fonaments jurídics
  
Primer. Els articles 1 i 2 de la Llei 21/1995, de 6 de juliol, reguladora dels Viatges Combinats, disposen que:
  
«La present Llei serà d'aplicació a l'oferta, contracte i execució de les vacances, els circuits i els viatges combinats definits en l'article següent:
  
Als efectes de la present llei s'entendrà per:
  
1. Viatge combinat: la combinació prèvia de dos dels següents elements almenys, venuda o oferta en venda d'acord amb un preu global, quan la dita prestació sobrepasse les 24 hores o incloga una nit d'estada:
  
a) Transport
  
b) Allotjament
  
c) Altres serveis turístics no accessoris del transport o de l'allotjament i que constituesquen una part significativa del viatge combinat.
  
2. Organitzador: la persona física o jurídica que organitze de forma no ocasional viatges combinats i els venga o oferesca en venda, directament o per mitjà d'un detallista.
  
3. Detallista: la persona física o jurídica que venga o oferesca en venda el viatge combinat proposat per un organitzador. (?)
  
8. Contracte: l'acord que vincula el consumidor amb l'organitzador o el detallista?.
  
Segon. Aquesta mateixa llei, en la seua exposició de motius determina que:
  
«La protecció dels consumidors se centra, en primer terme, en la completa i detallada informació que obligatòriament ha de facilitar-se al consumidor en l'oferta a través d'un programa de viatge, al contingut del qual la Llei li dóna caràcter vinculant per a l'organitzador o detallista. L'accentuació de la protecció per a una adequada informació s'adverteix en l'exigència de forma escrita del contracte i la consignació de clàusules que constitueixen una descripció del viatge combinat la complexitat del qual és evident?.
  
Tercer. L'article 4 de la mencionada Llei 21/1995, estableix que:
  
«1. El contracte de viatge combinat haurà de formular-se per escrit i contenir entre les seues clàusules, en funció de les característiques de l'oferta de què es tracte, referència, almenys, als següents elements: (enumerats en les lletres a) a la ñ)........
  
2. El consumidor serà informat, amb anticipació a la celebració del contracte, del contingut de les clàusules contractuals i rebrà una còpia d'aquell, una vegada formalitzat aquest.
  
3. La descripció del viatge combinat, comunicada pel detallista o, si és procedent, per l'organitzador al consumidor, així com el seu preu i totes les altres condicions aplicables al contracte hauran de contenir indicacions que hauran de ser veraces i comprovables (?)?.
  
Quart. L'article 51.7 de la Llei 3/1998, de la Generalitat Valenciana, de Turisme de la Comunitat Valenciana, estableix que constitueix infracció administrativa de caràcter greu:
  
«L' emissió de contractes de prestació de serveis turístics, qualsevol que siga el seu suport formal, no ajustats a les prescripcions establides en la norma aplicable?.
  
Cinqué. En el cas present ha quedat acreditada l'existència d'una infracció a la normativa turística per part de l'agència de viatges Conrad, de Paterna, en no formalitzar el contracte de viatge combinat, tal com preceptua l'article 4 de la Llei 21/1995, de 6 de juliol, reguladora dels Viatges Combinats. Del contingut de la reclamació formulada per l'entitat Centre Musical Paternense i de l'acta d'inspecció de data 21 de febrer de 2000 en la qual es requeria a la mercantil l'aportació del contracte per escrit subscrit entre el dit Centre Musical i la mencionada agència de viatges relatiu al viatge combinat a l'Europeada del mes de juliol de 1999, es constata que en l'expedient no s'ha acreditat de forma fefaent que l'agència de viatges CONRAD haja establit per escrit el preceptiu contracte de viatge combinat. No es considera que el document aportat per la mercantil recurrent tinga el caràcter de contracte, perquè es tracta del programa de viatge i no conté els requisits i clàusules mínimes establides en l'article 4.1 de la Llei 21/ 1995 de Viatges Combinats; d'altra banda, el dit document ha sigut aportat ja en el seu dia i no hi constava cap firma de les parts interessades en el viatge objecte de la reclamació.
  
Respecte a les al·legacions que efectua la recurrent, aquestes han de ser desestimades, perquè no aconsegueixen desvirtuar el contingut de la Resolució sancionadora del director de l'Àrea de Producte de l'Agència Valenciana de Turisme de data 19 de juliol de 1999, objecte del recurs d'alçada, ja que ha quedat acreditat que la recurrent no havia formalitzat el contracte de viatge combinat tal com preceptua la normativa vigent.
  
Com a conseqüència de tot això ha quedat constatat l'existència de la infracció imputada, com és la de no formalitzar el contracte de viatge combinat amb els requisits legalment establits en la Llei 21/1995 de 6 de juliol, reguladora dels Viatges Combinats.
  
En virtut del que disposa el Decret 45/1996 (DOGV de 28 de març de 1996), resolc:
  
Desestimar el recurs d'alçada interposat per la senyora Amparo Marqués Serneguet, en qualitat d'administradora única i en representació de la mercantil Viajes Conrad, SL, titular de l'establiment Viajes Conrad, situat al carrer el Castell, 10 de Paterna (València), contra la Resolució sancionadora del director de l'Àrea de Producte d'Agència Valenciana del Turisme de data 19 de juliol de 2000, i confirmar aquesta en tots els seus extrems.
  
Contra la present resolució, que posa fi a la via administrativa, podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia, dins del termini de dos mesos comptador des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 18 d'abril de 2001.- El president executiu: Roc Gregori i Aznar?.
  
Agència Valenciana de Turisme